Den kraftige opprustningen av mottaksapparatet førte til at omtrent 3 av 10 plasser sto ubrukt i 2015. I slutten av august i år sto 4 av 10 plasser ubrukt.

UDI anslår at de har brukt 1,4 milliarder på tomme plasser fra januar 2015 til 1. september i år.

De lave asylankomstene gjør at myndighetene kutter kraftig i antallet mottak. I august varslet UDI at 7000 mottaksplasser kuttes, og mandag denne uken kunngjorde de at ytterligere 3800 mottaksplasser må bort. Flere asylmottak må stenge etter kun et halvt år i drift.

Foreløpig renner millionene ut til nærmest halvfulle mottak. I Bergen har UDI forpliktet seg til å betale fullpris for driften av Norsk Folkehjelps mottak på Landås frem til desember. Driften av transittmottaket, som åpnet som et akuttmottak, koster 381.000 kroner i døgnet. Men denne uken var kun 38 av 635 plasser i bruk.

Få med deg: Slik svarer UDI for den enorme pengebruken.